armvectores/hy_wikipedia_2023 huggingface dataset:
Հյուսիսի հրեշտակ

Հյուսիսի հրեշտակ (անգլ.՝ Angel of the North), ժամանակակից արձան՝ 20 մետր բարձրությամբ, թևերի 54 մետր բացվածքով և 208 տոննա քաշով, ինչով գերազանցում է Ազատության արձանին։ Աշխարհում համարվում է հրեշտակի ամենամեծ արձանը։ Արձանի թևերը 3,5 աստիճանի տակ առաջ են ուղղված. Էնտոնի Գորմլեյը հայտարարել է, որ ինքն արձանի միջոցով ուզում էր փոխանցել «գրկախառնության զգացողություն»։ Հրեշտակը կանգնած է բլուրի վրա, որը խոյանում է Թայնեսայդի A1 և A167 ճանապարհների վրա։


== Կառուցում ==
1994 թվականին սկսվեցին ծրագրի վրա տարվող աշխատանքները, ընդհանուր արժեքը կազմեց 1 միլիոն ֆունտ ստեռլինգ։ Ֆինանսավորման մեծ մասը տրամադրեց Բրիտանական ազգային վիճակահանությունը։
Իր տեղակայմամբ պայմանավորված՝ արձանը պետք է դիմադրի 160 կմ/ժ-ից ավելի մեծ ուժգնության քամու։ Կառուցման ընթացքում օգտագործվել է 165 տոննա բետոն՝ ցցաշեն հիմնատակ պատրաստելու համար, որը 20 մետրանոց արձանը ամրացնում է գետնին։
Հրեշտակի պատրաստումը ավարտվեց 1998 թվականի փետրվարի 16-ին։ Սկզբնական շրջանում Հյուսիսի հրեշտակը տեղացիների և բրիտանական թերթերի միջև կռվախնձոր դարձավ, իսկ այժմ այն դիտարկվում է որպես Անգլիայի հյուսիսարևմտյան մասի տեսարժան վայր։
Քանդակի ազգային անվանումը «Գեյտսեդյան էկսգիբիցիոնիստ» է (The Gateshead Flasher), որն առաջացել է դիրքի և շրջակա միջավայրի հետ ագրեսիվ կոնտրաստի պատճառով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Icons.org  կառավարական կայք, որտեղ կան այս արձանի նկարները՝ կառուցման ընթացքում
Հյուսիսի հրեշտակի նկարները https://www.flickr.com կայքում
Խոսե Մարիա Ասնար

Խոսե Մարիա Ալֆրեդո Ասնար Լոպես (Իսպաներեն արտասանություն՝ [xoˈse maˈɾi.a alˈfɾeðo aθˈnar ˈlopeθ] ( ); (փետրվարի 25, 1953(1953-02-25)[…], Մադրիդ, Իսպանիա), եղել է Իսպանիայի վարչապետ 1996 թվականից մինչև 2004 թվականը։ Նա այժմ «News Corporation»-ի տնօրենն է։


== Վաղ կյանք ==
Ասնարը ծնվել է Մադրիդում 1953 թվականին, նրա հայրը եղել է ռամական լրագրող և հաղորդավար Մանուել Ասնար Ասադոն, իսկ պապը եղել է Բասկ ազգայնական հաղորդավար, ով Ֆրանկոյի ժամանակաշրջանում եղել է Ֆալանգիստների գաղափարախոսությունը տարածող լրագրող։ Նրա հայրը և պապը եղել էն իշխանամետ Ֆրանկոյի ժամանակ։ Ասնարը սովորել է իրավագիտություն Մադրիդի Կոմպլուտենսե համալսարանում, որն ավարտելով 1975 թվականին նա դարձել է հարկային տեսուչ 1976 թվականին։


== Քաղաքականություն ==
Որպես երիտասարդ, Ասնարը դարձել է Frente de Estudiantes Sindicalistas-ի անդամ (FES), ուսանողական միություն, որը աջակցում էր Ֆալանգին, Ֆրակոյի ժամանակաշրջանի միակ կուսակցությունը։ 1977 թվականին միությունը դարձավ Falange Española Independiente (FEI):
Ֆրանցիսկո Ֆրանկոյի մահից հետո, երբ Իսպանիան սկսեց անցում կատարել ժողովրդավարության, Ասնարը միացավ Ժողովրդական դաշինքին (AP) 1979 թվականի հունվարին, մի քանի ամիս անց միացավ նաև նրա կինը։ Մարտին նա դարձավ կուսակցության գլխավոր քարտուղարը Ռիոխայում՝ մնալով այդ պաշտոնին մինչև 1980 թվականը։ 1981 թվականին նա միացավ կուսակցության ազգային գործադիր կոմիտեին։ 1982 թվականին նա դարձավ կուսակցության ղեկավարի օգնականը։
1982 թվականի հոկտեմբերի 26-ին Ասնարը ընտրվեց պատգամավոր Ալիվա համայնքից։ 1985 թվականին նա ընտրվեց կուսակցության նախագահ Կաստիլիա և Լեոնում։ 1986 թվականի դեկտեմբերի 2-ին կուսակցության առաջնորդ Մանուել Ֆրագան հեռացավ պաշտոնից ներկուսակցական կռիվների և անհաջողությունների պատճառով։ Ասնարն այնքան ուժեղ չէր, որպեսզի ինքը դառնար առաջնորդ և պաշտպանեց Միգել Էրերոյի թեկնածությունը, ով պարտվեց Անտոնիո Էռնանդես Մանչային։ Արդյունքում Ասնարը կորցրեց գլխավոր քարտուղարի օգնականի պաշտոնը։


== Ծանոթագրություններ ==
Հոենվարթ (Իլմեի Պֆաֆենհոֆեն)

Հոենվարթ  (գերմ.՝ Hohenwart), կոմունա Գերմանիայում՝ Բավարիա երկրամասում՝ Իլմեի Պֆաֆենհոֆեն շրջանում։ 
Ենթարկվում է Իլմեի Պֆաֆենհոֆեն շրջանին։ Բնակչությունը կազմում է 4523 մարդ (դեկտեմբերի 31, 2010) ։ Զբաղեցնում է 52,21 կմ² մակերես։ Պաշտոնական կոդ՝ 09 1 86 128։


== Ծանոթագրություններ ==


== Արտաքին հղումներ ==
Պաշտոնական կայք
(8742) Բոնազոլի

(8742) Բոնազոլի (անգլ.՝ Bonazzoli), աստերոիդ աստերոիդների հիմնական գոտում։ Հայտնաբերվել է 1998 թվականի փետրվարի 14-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,191795 ա. մ., առավելագույնը մոտենում է 2,0254 ա. մ. հեռավորության վրա և հեռանում 2,3582 ա. մ.։ Արեգակի շուրջ մեկ ամբողջական պտույտ է կատարում 1185,22 երկրային օրվա ընթացքում, իր ուղեծրով շարժվելով միջինում 0,303742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8742) Բոնազոլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյոլ (այլ կիրառումներ)

Գյոլ, կարող է վերաբերել՝

Գյոլ - գյուղ Արևմտյան Հայաստանում, Բիթլիսի վիլայեթի Մշո գավառում
Գյոլ - գյուղ Արևմտյան Հայաստանում, Կիլիկիայի Ուրֆայի նահանգում
Ջամալ Ահմեդ Մուհամեդ Ալի ալ-Բադավի

Ջամալ Ահմեդ Մուհամեդ Ալի ալ-Բադավի, (արաբ․՝ جمال محمد البدوي‎‎, հուլիսի 22, 1960(1960-07-22), Mukayras District, Al Bayda' Governorate - հունվարի 1, 2019(2019-01-01), Ma'rib Governorate, Եմեն), եմենցի ահաբեկիչ, Ադեն քաղաքում 2000 թվականի հոկտեմբերի 12-ին «Քոուլ» ամերիկյան կործանիչ ականակրի վրա հարձակման գլխավոր կազմակերպիչներից մեկն էր, որի արդյունքում մահացել են 17 ամերիկացի նավաստի։
Երկու անգամ փախել է Եմենի բանտերից, որոնցից մեկի ժամանակ՝ երբ արդեն պատրաստ էր իմ մահվան դատավճիռը։ Մինչ նրան վերացնելը նրա անունը ԱՄՆ Հետաքննությունների դաշնային բյուրոյի կողմից դասվում էր աշխարհի ամենաորոնվող ահաբեկիչների տասնյակում։ Նրա ձերբակալման  վարձատրությունը  կազմում էր մինչև 5 միլիոն դոլար։


== Փախուստ բանտից ==
Ալ-Բադավին իր առաջին փախուստն իրականացրել է 2003 թվականի ապրիլին, նա այդ ժամանակ փախել է  9 ուրիշ ձերբակալվածների հետ։ Սակայն 2004 թվականի մարտ ամսին նորից բռնվել է։ 2006 թվականի փետրվարի 3-ին  23 դատապարտյալների հետ նորից է փախուստի դիմել։ Այդ օրվանից Ալ-Բադավին գտնվել է միջազգային հետախուզման մեջ։


== Ոչնչացում ==
2019 թվականի հունվարի 1-ին ոչնչացվել է Եմենում՝ ավիահարվածի հետևանքով։ Մահացել է ավտոմեքենայի մեջ, որտեղ նա մենակ է եղել։ Ավիահարվածի ժամանակ կողմնակի վնաս չի հասցվել։


== Ծանոթագրություններ ==
Ռազդոլնոե (այլ կիրառումներ)

Ռազդոլնոե, կարող է վերաբերել՝

Ռազդոլնոե - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Ռազդոլնոե - գյուղ, Ուկրաինայի Ժիտոմիրի մարզի Ժիտոմիրի շրջանում
Ռազդոլնոե - գյուղ, Ուկրաինայի Խարկովի մարզի Զմիյովի շրջանում
Ռազդոլնոե - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Ռազդոլնոե - քաղաքատիպ ավան, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Սյունիք (գյուղ)

Անվան այլ կիրառումների համար տե՛ս՝ Սյունիք (այլ կիրառումներ)Սյունիք,
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից անմիջապես արևելք, Ողջի և Աճանան գետերի խառնման կետի մոտ` Ողջիի ձախ ափին, ծովի մակարդակից մոտ 700 մ բարձրության վրա։ Բնակչությունը կազմում է 791 մարդ (2011 թ.) , հայեր։
Նախկինում ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1959 թվականից մտել է Կապան քաղաքի շրջագծի մեջ, սակայն 1982 թվականին կրկին դարձել է առանձին գյուղ։ 1995 թվականից մտնում է ՀՀ Սյունիքի մարզի մեջ` Բարգուշատ, Դիցմայրի, Խորձոր և Սզնակ գյուղերի հետ կազմելով Սյունիք համայնքը։


== Բնակչություն ==
Ըստ ՀՀ 2011 թ. մարդահամարի արդյունքների` Սյունիքի մշտական բնակչությունը կազմել է 791, առկա բնակչությունը` 570։ Խորհրդային տարիներին գյուղում ապրել են հայեր և ադրբեջանցիներ։ Վերջիններս լքել են գյուղը 1988-1989 թթ., դրանց փոխարեն գյուղում բնակություն են հաստատել Ադրբեջանից բռնագաղթած հայեր։ Սյունիքի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և պտղաբուծությամբ։


== Պատմամշակութային կառույցներ ==
Տարածքում պահպանվել են նախկին պղնձաձուլարանի խարամը, հին բերդի և Դիցմայրի գյուղի ավերակները։ Հայտնաբերվել են բրոնզե դարի գերեզմաններ։


== Տես նաև ==
Սյունիքի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
1893 թվականը գրականության մեջ


== Գրքեր ==
«Մանուկը» - Ժյուլ Վեռնի վեպը
«Լուսնի վրա» - Կոնստանտին Ցիոլկովսկու պատմվածքը
«Պելեաս և Մելիզանդ» - Մորիս Մետերլինկի պիեսը
«Անհայտ մարդու պատմվածքը» - Անտոն Չեխովի պատմվածքը
«Մոխրավզիկը» - Դմիտրի Մամին-Սիբիրյակի պատմվածքը
«Տելենի կամ մեդալի հակառակ կողմը» անանուն անգլիական վեպ` ստեղծված ենթադրաբար Օսկար Ուայլդի գլխավորությամբ մի խումբ երիտասարդների կողմից
«Աստվածային թագավորությունը ձեր մեջ է» Լև Տոլստոյի տրակտատ


== Ծնվել են ==
հունիսի 7 - Վլադիմիր Մայակովսկի, ռուս խորհրդային գրող (մահացել է 1930 թվականին)
օգոստոսի 20 - Վիտաուտաս Բիչյունաս, լիտվացի գրաքննադատ, դրամատուրգ, ռեժիսոր, արձակագիր, նկարիչ (մահացել է 1945 թվականին)
սեպտեմբերի 10 - Ալեքսեյ Լոսև, ռուս փիլիսոփա և բանասեր (մահացել է 1988 թվականին)


== Մահացել են ==
հունվարի 31 - Ֆրանց Երժաբեկ, չեխ դրամատուրգ (ծնվել է 1836 թվականին)
հունիսի 6 - Գի դը Մոպասան, ֆրանսիացի գրող (ծնվել է 1850 թվականին)
սեպտեմբերի 8 - Միշել Լենց, պոետ, Լյուքսեմբուրգի հիմնի՝ «Ons Hémécht»-ի հեղինակ (ծնվել է 1820 թվականին)
օգոստոսի 8 - Ալեքսեյ Պլեշչեև, ռուս գրող, պոետ, թարգմանիչ (ծնվել է 1826 թվականին)
նոյեմբերի 1 - Ժոզե Էժեն Բոննեմեր, ֆրանսիացի պատմաբան և գրող (ծնվել է 1813 թվականին)


== Ծանոթագրություններ ==
Վերխնեե Աբդրյաշևո

Վերխնեե Աբդրյաշևո (ռուս.՝ Верхнее Абдряшево, բաշկիրերեն՝ Үрге Әбдрәш), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 499 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնտիզ Փոքր

Էնտիզ Փոքր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Էնտիզ Մեծ գյուղի մոտ, Էնտիզ գյուղից 22 կմ հեռու։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բադամլիսու

Բադամլիսու(ադրբ.՝ Badamlısu), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան


== Արտաքին հղումներ ==
Բադամլիսու բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Սիմոնա Հալեպ

Սիմոնա Հալեպ (սեպտեմբերի 27, 1991(1991-09-27), Կոնստանցա, Ռումինիա), ռումինացի պրոֆեսիոնալ թենիսսիտուհի։ Նա ներկայիս համաշխարհային վարկանիշում առաջինն է WTA Tour-ում, այս դիրքում նաև եղել է 2017 թվականի հոկտեմբերից մինչև 2018 թվականի հունվարը։ Հալեպը առաջին անգամ ընգրկվեց համաշխարհային 50 թենիսիստուհիների մեջ 2012 թվականին, քսանյակի մեջ ընգրկվեց 2013 թվականի օգոստոսից և վերջապես տասնյակի մեջ ընդգրկվեց 2014 թվականի հուվարին։ Նա իր առաջին վեց WTA տիտղոսները նվաճեց 2013 թվականին։
Հալեպը դուս եկավ Halep reached the 2014 թվականի Ֆրանսիայի բանց առաջնության եզրափակիչ, ինչը նրա առաջին Մեծ Սաղավարտի եզրափակիչն էր, որտեղ նա պարտվեց Մարիա Շարապովային երեք սեթում։ 2017 թվականին նա դուրս եկավ իր երկրորդ Ֆրանսիայի բաց առաջնության եզրափակիչը` նորից պարտվելով երեք սեթերի արդյունքով, այս անգամ Ելենա Օստապենկոյին։
Հալեպին ամենաշատն են որոնել WTATennis.com-ում 2014-2015 թվականներին և ստացել է WTA տարվա ամենահանրահայտ թենիսիստի կոչումը։ 2017 թվականի Ուիմբիլդոնի առաջնությունից հետո Սիմոնա Հալեպը դարձավ գործող թենիսիստներից ամենաշատ շաբաթներ տասնյակում եղած թենիսիստուհին։
Հալեպը 2018 թվականին արժանացել է Բուխարեստի պատվավոր քաղաքացու կոչմանը։


== Կարիերա ==


=== Վաղ կյանք ===
Սիմոնա Հալեպը ծնվել է Կոնստանցայում Ստերե և Տանիա Հալեպնռրի ընտանիքում, որն ունի առումինյան ծագում։ Նրա հայրը նախկին ֆուտվոլիստ էր և խաղում եր Սագատեա Ստեյարու ակումբում, որը հանդես էր գալիս ցածր լիգաներում, բացի այդ նա ուներ կաթնամթերքի գործարան։
Հալեպը սկսել է թենիս խաղալ չորս տարեկանում հիմնականում իր ավագ եղբոր հետ։ 6 տարեկանից նա մարզվում էր ամեն օր։ 16 տարեկանում նա տեղափոխվեց Բուխարեստ թենիսիստի կարիերան շարունակելու համար։ Նա երիտասարդ տարիներին իր կուռքն էր համարում Ժյուստին Էնենին և Անդրեյ Պավելին։


== Ծանոթագրություններ ==
Ernst & Young

«Ernst & Young», բրիտանական աուդիտորական-խորհրդատվական ընկերություն, աշխարհի խոշորագույն աուդիտորական ընկերություններից մեկը (մտնում է աուդիտորական ընկերությունների «Մեծ քառյակի» մեջ)։ 2013 թվականից գործում է EY ապրանքանիշի ներքո, որն իրենից ներկայացնում է ընկերության անվանման հապավումը։ Գլխամասային գրասենյակը գտնվում է Լոնդոնում։


== Պատմություն ==
Հիմնադրվել է 1989 թվականին՝ ամերիկյան A. C. Young (հիմնադրվել է Արթուր Յանգի կողմից 1906 թվականին) և Ernst & Whinney (հիմնադրվել է Էլվին Էռնստի կողմից 1903 թվականին) աուդիտորական ընկերությունների միաձուլման հետևանքով։


== Կառուցվածք և ղեկավարություն ==
Ներկայացնում է ազգային աուդիտորական ընկերությունների գլոբալ գործընկերությունը (ամենամեծը, որը գործում է ԱՄՆ-ում)։
Ընկերության տնօրենների խորհրդի նախագահը և գլխավոր տնօրենը Մարկ Ուայնբերգերն է (Mark A. Weinberger):
EY ընկերության ԱՊՀ երկրների գծով կառավարիչ գործընկերն Ալեքսանդր Իվլևն է (Alexander Ivlev):


== Գործունեություն ==

Ընկերությունն ունի 728 գրասենյակ աշխարհի 150 երկրներում, այդ թվում՝ Ֆրանսիայում, որտեղ 2011 թվականի նոյեմբերի տվյալներով երկրի ամենաբարձր շենքի 17 հարկերում կա 3100 աշխատակից և զբաղեցնում է 33 500 մ² տարածք։
Անձնակազմի ընդհանուր թիվը 230 հազար մարդ է։ 2015 ֆինանսական տարում եկամուտը կազմել է 28,7 մլրդ դոլար։
Ռուսաստանում ընկերությունն ունի գրասենյակներ Մոսկվայում, Սանկտ Պետերբուրգում, Կազանում, Կրասնոդարում, Տոլյատիում, Եկատերինբուրգում, Նովոսիբիրսկում, Վլադիվոստոկում և Դոնի Ռոստովում։


== Աշխատանք ==
2008 թվականին ընկերությանը շնորհվել է BusinessWeek's ամսագրի առաջին տեղը «Լավագույն վայրեր կարիերա սկսելու համար» (անգլ.՝ The Best Places to Launch a Career) ամենամյա ցանկում։
2009 թվականին ընկերությունը Fortune-ի «100 լավագույն ընկերություններ աշխատանքի համար» (անգլ.՝ 100 Best Companies to Work For) ցուցակում զբաղեցրել է 44-րդ տեղը և «Ամենամեծ քառյակի» մեջ ամենաբարձր տեղը։
2012 թվականին Great Place to Work® ինստիտուտը (ԱՄՆ) EY-ն ընդգրկել է միջազգային ընկերությունների շրջանում լավագույն գործատուների ցանկում (աշխարհի լավագույն բազմազգ աշխատատեղեր)։ Այս ցուցակը կազմվում է արդեն երկրորդ տարին՝ հիմք ընդունելով աշխատանքային պայմանների ամենամյա ամենամեծ միջազգային ուսումնասիրության արդյունքը և ընդգրկում է այս ոլորտում 25 առաջատար միջազգային ընկերություններ։
2013 թվականին EY-ն ճանաչվել է պրոֆեսիոնալ ծառայություններ մատուցող կազմակերպությունների միջև որպես լավագույն գործատու և Universum 50 World’s Most Attractive Employers միջազգային վարկանիշում զբաղեցրել է երկրորդ տեղը։
2015 թվականին EY ընկերությունը ճանաչվել է լավագույն գործատու Մասնագիտական ծառայություններ մատուցող կազմակերպությունների շրջանում և Universum 50 world's Most Attractive Employers-ի ռուսական վարկանիշում զբաղեցրել է 8-րդ տեղը։
2016 թվականին EY ընկերությունը Universum-ի վարկածով World's Most Attractive Employers-ի վարկանիշում զբաղեցրել է 3-րդ տեղը։
2017 թվականին EY ընկերությունը բարձր ներուժ ունեցող ուսանողների կարծիքով Changellenge կողմից Մեծ քառյակի ընկերությունների շրջանում ճանաչվել է լավագույն գործատու։


== Ծանոթագրություններ ==


== Արտաքին հղումներ ==
Ընկերության պաշտոնական կայքը
Մյուլհայմ ան դեր Ռուր

Մյուլհայմ ան դեր Ռուր (գերմ.՝ Mülheim an der Ruhr, ստորին գերմաներեն՝ Mölm), քաղաք Գերմանիայի Հյուսիսային Ռեյն Վեստֆալիայում։
Ըստ 2009 թվականի տվյալների՝ բնակչությունը կազմում է 168,3 հազար մարդ, 2000-ին՝ 173,9 հազար։


== Տնտեսություն և տրանսպորտ ==
Քաղաքում աշխատում են Siemens AG և Turck ընկերությունները։ Այստեղ է գտնվում նաև Tengelmann Group առևտրային հոլդինգի գլխադասային գրասենյակը։
Մյուլհայմում կա երկաթուղային կայարան, որտեղ կանգ են առնում RB, RE, S Bahn գնացքները։ Գործում է նաև ավտոբուսային ցանց, որը աշխատում է նաև գիշերային ժամերի։
Քաղաքում գործում է տրամվայի ցանց, որը Էսեն քաղաքի տրամվայի ցանցի մի մասն է։ Մյուլհայմի տրամվայի ցանցը կոմբինացված է՝ կազմված սովորական տրամվայի և արագընթաց տրամվայի գծերից։ Շտադտբանի գիծը քաղաքը կապում է Էսենի հետ և Մյուլհայի տարածքում ունի 9 կայարան։ Աշխատում է U18 երթուղին։ Straßenbahn 102 և 110 երթուղիները ներքաղաքային են։ 107 երթուղին կապում է Էսենի հետ։ 112- Մյուլհայմը կապում է Օբերհաուզենի հետ, 901-ը՝ Դուսբուրգի։ Տրամվայի երթուղին անցնում է երկու գետնանցումներով։ Շտադտբանի գիծը ունի 6 կայարան, Ստրասենբանը՝ 4, որը ամբողջությամբ օգտագործում է 102 երթուղին և մասամբ 901-ը։ Հանդիպում են Mülheim Hbf կայարանում։
Քաղաքի տարածքում է գտնվում «Էսեն-Մյուլհայմ» օդանավակայանը։


== Տեսարժան վայրեր ==

Բրոյքսի դղյակ
Շտյուրումի դղյակը
Սահարնի վանք
Ռորռայի Մյուլհայմի խուց
Aquarius ջրի թանգարան
Բիսմարկի աշտարակ
Ժոզեֆ Թիսենի առանձնատուն
Մյուլհայմի ջրակարգավորիչներ


== Միջազգային հարաբերություններ ==


=== Քույր քաղաքներ ===
 Մեծ Բրիտանիա, Դարլինգթոն (1953)
 Ֆրանսիա, Տուր (1962)
 Լեհաստան, Ոպոլե (1989)
 Իսրայել, Կֆար Սավա (1993)
 Թուրքիա, Բեյքոզ (2007)
 Ֆինլանդիա, Կոուվոլա (2009)


=== Համագործակցող քաղաքներ ===
 Պաղեստին, Կալկիլիա


== Ծանոթագրություններ ==
Բագրատ Ալեքյան (բժիշկ)

Անվան այլ կիրառումների համար տե՛ս՝ Բագրատ Ալեքյան (այլ կիրառումներ)Բագրատ Գեղամի Ալեքյան (ապրիլի 15, 1951(1951-04-15), Երևան, Հայկական ԽՍՀ, ԽՍՀՄ), հայ բժիշկ, սիրտանոթային վիրաբույժ։ Բժշկական գիտությունների դոկտոր (1986), պրոֆեսոր (1993), Ռուսաստանի բժշկական գիտությունների ակադեմիայի ակադեմիկոս (թղթակից անդամ՝ 2005), ՀՀ ԳԱԱ արտասահմանյան անդամ (2011)։


== Կենսագրություն ==
Բագրատ Ալեքյանը ծնվել է 1951 թվականին Երևանում։ 1974 թվականին ավարտել է Երևանի բժշկական ինստիտուտը։ 1975 թվականից աշխատում է Մոսկվայի սիրտանոթային վիրաբուժության գիտական կենտրոնում։ 1992 թվականից զբաղեցնում է ռենտգենավիրաբուժական եղանակներով սրտի և արյան անոթների հետազոտման և բուժման բաժանմունքի վարիչի պաշտոնը, 1999 թվականից՝ ՌԴ սիրտանոթային վիրաբույժների ընկերակցության ներանոթային վիրաբույժների բաժանմունքի նախագահ, ՌԴ առողջապահության նախարարության և ՌԲԳԱ նախագահության ներանոթային վիրաբուժության հիմնախնդրային հանձնաժողովի նախագահ, 2002 թվականից՝ Ճառագայթաբանների և ներանոթային վիրաբույժների գիտական ընկերության նախագահ, Ռուսաստանի բժշկական գիտությունների ակադեմիայի Ա. Ն. Բակուլևի անվան սրտանոթային վիրաբուժության գիտական կենտրոնի Վ. Ի. Բուրակովսկու անվան կարդիովիրաբուժության ինստիտուտի սրտի և անոթների հիվանդությունների հետազոտման և բուժման ռենտգենավիրաբուժական մեթոդների բաժանմունքի ղեկավար։
Աշխատանքները վերաբերում են սրտի և արյան անոթների ներանոթային ախտորոշման և բուժման հարցերին։
Երևանի «Էրեբունի» բժշկական կենտրոնի անգիոգրաֆիկ ծառայությունն անվանակոչվել է Բագրատ Ալեքյանի անունով։


== Անդամակցություն ==
Ռուսաստանի բժշկական գիտությունների ակադեմիայի թղթակից անդամ (2005)
ՀՀ ԳԱԱ արտասահմանյան անդամ (2011)


== Պարգևներ, մրցանակներ ==
«Մոսկվայի 850-ամյակի» մեդալ, 1997
ՌԴ Վ. Ի. Բուրակովսկու անվան մրցանակ, 2001
Մխիթար Հերացու մեդալ, 2003
Ռուսաստանի բժշկական գիտությունների ակադեմիայի ոսկե մեդալ, 2003


== Երկեր ==
Эндоваскулярная и минимально инвазивная хирургия сердца и сосудов у детей, 1999.
Интервенционные методы лечения ишемической болезни сердца, 2002.
«Эндоваскулярная хирургия патологии брахеоцефальных артерий», 2003.
«Textbook of Рeripheral Vascular Interventions», США, 2004.


== Ծանոթագրություններ ==


== Արտաքին հղումներ ==
Բագրատ Ալեքյան «40 տարեկանից հետո անհրաժեշտ է տարին մեկ անգամ հետազոտվել…»(չաշխատող հղում)
Без шрамов на сердце
Баграт Алекян рассказывает о «бескровном» вживлении искусственного аортального клапана в России(չաշխատող հղում)
Լճային Լանսելոտ

«Լճային Լանսելոտ» (ֆր.՝ Lancelot du Lac), 1974 թվականի կինոֆիլմ, որի սցենարիստը և ռեժիսորը Ռոբեր Բրեսոնն է։
Ինչպես և մյուս ուշ գործերում, Բրեսոնը կրկին փորձում է նորեկ դերասաններին, որոնցից շատերի համար այդ նկարահանումներն ընդհանրապես առաջինն էին։ Ռեժիսորը սկզբից նրանցից պահանջում էր զգացմունքների բացակայություն, որպեսզի ստեղծի պատումի յուրահատուկ ոճ, և ի հավելում դրան, նա երբեմն կամ ամբողջապես հանել է Գրաալի մասին լեգենդի հեքիաթայնությունը և ֆանտաստիկան։ Խիստ ռեալիզմը, որով ստեղծված է ֆիլմը, ընդգծում է այդ պատմության արյունը և կեղտը։
Ֆիլմն ստեղծված է վառ և յուրահատուկ ոճով ու ներկայացնում է Լանսելոտի և Գվինևրայի սիրո պատմությունը, զուգահեռ պատմում է նաև Կամելոտի կործանման և Կլոր սեղանի անհայտացման մասին։ Կինոժապավենը նաև մասամբ ստեղծված է մի քանի միջնադարյան ռոմանսների հիման վրա, այդ թվում և «Լանսելոտ-Գրաալ» և Կրետեն դը Տրուայի ստեղծագործությունը։
Ֆիլմն արժանացել է «Կինոքննադատների միջազգային միավորման մրցանակի» 1974 թվականի Կաննի կինոփառատոնի ժամանակ։


== Դիպաշար ==
Ֆիլմի դիպաշարը հիմքում ընկած են Արթուրի թագավորի մասին լեգենդները։ Կլոր սեղանի ասպետները, ուժասպառ լինելով Սուրբ Գրաալի ապարդյուն փնտրտուքից, վերադառնում են Արթուրի թագավոր ամրոցը։ Լանսելոտի և թագուհի Գվինևրայի սիրային հարաբերությունները կատաղության են հասցնում ասպետներին։


== Հետաքրքիր փաստեր ==
Սա Ռոբերտ Բրեսոնի միակ ֆիլմն է Միջնադարի մասին (բացի «Ժաննա դ’Արկի դատը» ժապավենը)։
Ֆիլմի պրոդյուսեր Ժան Յանը հիշում է իր աշխատանքը ֆիլմի ստեղծման ժամանակ. «Բրեսոնն ամբողջ օրը ձայնագրման ստուդիայում էր, որպեսզի գտնի գետնին ընկնող կրակխառնիչի ձայնը։ Նկարահանման հրապարակում Բրեսոնի տրամաբանությունը հասկանալն անհնար էր»։
Այս ֆիլմը Ռոբերտ Բրեսոն առաջին խոշորամասշտաբ նախագծերից էր։


== Դերերում ==
Լյուկ Սայմոն - Լճային Լանսելոտ
Յումբեր Բալսան - Գավեյն
Լաուրա Դ. Կոնդոմինաս - Գվինևրա


== Ծանոթագրություններ ==


== Տես նաև ==
Մոնտի Պայտոն և Սուրբ Գրաալ - ֆիլմի ծաղրանմանակումը


== Արտաքին հղումներ ==
«Լճային Լանսելոտ»(անգլ.) ֆիլմը Internet Movie Database կայքում
«Լճային Լանսելոտ»(անգլ.) ֆիլմը allmovie կայքում:
Իրան Նամե

Իրան Նամե, Ալմաթայում տպվող արևելագիտական հանդես, տպագրվում է 2007 թվականից, ռուսերեն լեզվով։ Հրատարակողը  Ղազախստանի Հանրապետության ազգային գրադարանին կից Իրանի  և կենտրոնական Ասիայի ուսումնասիրական կենտրոնն է։
Ամսագիրը գիտական հրատարակություն է, որի նպատակը իրանական ժողովուրդների պատմության, գրականության, մշակույթի, լեզվի և փիլիսոփայության լուսաբանումն է համաշխարհային քաղաքակրթու2յան համատեքստում։


== Ծանոթագրություններ ==
Հումուս

Հումուս (լատ.՝ humus, հող), հողի օրգանական, սովորաբար մուգ գունավորված մասը, ձևավորվել է բուսական և կենդանական մնացորդների կենսաքիմիական փոփոխություններից։ Հումուսի բաղադրության մեջ են մտնում հումինաթթուները (առավել կարևոր են հողի բերրիության համար) և ֆուլվոթթուները։ Հումուսը պարունակում է բույսերի սննդառության հիմնական տարրերը, որոնք մանրէների ներգործությունից դառնում են մատչելի բույսերի համար։ Հումուսի քանակով և որակական կազմով են պայմանավորված հողի գույնը, ստրուկտուրան, ջրաֆիզիկական առանձնահատկությունները, կլանունակությունը և այլն։ Հումուսը հողի գենետիկական տիպերի ամենակարևոր ցուցանիշներից է. օրինակ, Հայաստանում կիսաանապատային հողերը պարունակում են 1-2% հումուս, շագանակագույն հողերը՝ 2-4% , սևահողերը՝ 4, 5-12%, լեռնամարգագետնային հողերը՝ 8-32%։


== Տես նաև ==
Հող
Ռաբուն շրջան (Ջորջիա)

Ռաբուն շրջան (անգլ.՝ Rabun County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 961 կմ² է, բնակչությունը՝ 15.050 մարդ (2010 թ. տվյալներով)։ Շրջկենտրոնն է Քլեյտոն բնակավայրը։ Կազմավորվել է 1819 թ.։
Ռումմու (գյուղական ավան, Վասալեմա շրջան)

Անվան այլ կիրառումների համար տե՛ս՝ ՌումմուՌումմու (էստ․՝ Rummu), գյուղական ավան Էստոնիայի Հարյումաա նահանգի Վասալեմա շրջանում։
2011 թվականի տվյալներով գյուղական ավանում բնակվում էր 1088 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պուչպելատ

Պուչպելատ (իսպ.՝ Puigpelat), քաղաք և մունիցիպալիտետ Իսպանիայում, մտնում է Տարագոնա պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Ալտ-Կամպ համայնքում։ Բնակչությունը կազմում է 1001 մարդ (2010), խտությունը կազմում է 9 մարդ/քառ. կմ։ Զբաղեցնում է 9,64 քառ. կմ տարածք։ Փոստային ինդեքս -17491։
Ալան Բոլլ

Ալան Ե. Բոլլ (անգլ.՝ Alan E. Ball, մայիսի 13, 1957(1957-05-13), Ատլանտա), ամերիկացի սցենարիստ, կինոյի և հեռուստատեսության ռեժիսոր և պրոդյուսեր։


== Կենսագրություն ==
Ծնվել է Ֆրենկ և Մերի Բոլլի ընտանիքում։ Նա այցելել է Մարիետտայի միջնակարգ դպրոց, 1980 թվականին ավարտել է Ֆլորիդա նահանգի թատերական բաժնի պետական համալսարանը։ General Nonsense Theater Company-ում եղել է դրամատուրգ, Ֆլորիդա նահանգ։
Սկսած 1994 թվականից նա հեռուստատեսությունում է։ «Գեղեցկություն ամերիկյան ձևով» (1999) ֆիլմում Բոլլը հայտնի է որպես սցենարիստ, որի համար նա արժանացել է «Օսկար» և «Ոսկե գլոբուս» մրցանակների, ինչպես նաև նա հայտնի է, որպես մի շարք հայտնի հեռուստասերիալների հեղինակ՝ «HBO», «Հաճախորդը միշտ մահացած է» և «Իրական արյուն»
Միասեռական և նրանց իրավունքների պաշտպան։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Алан Болл Internet Movie Database կայքում
Ջաթ (էթնոս)

Ջաթ (հինդի՝ जाट Jaṭ IAST, ա.-փենջ.` ਜੱਟ  جٹ Jaṭṭ, ուրդու՝ جاٹ‎), էթնիկական խումբ Հնդկաստանում։ Բնակվում են հիմնականում Փենջաբում, Հարյանայում,  Ուտար Պրադեշում, Ռաջաստանում, ինչպես նաև խոշոր միջազգային ներգաղթային սփյուռքներում։ Ջաթերն ունեն մշակութային պատմություն, որին կարելի է հետևել հնագույն ժամանակներից սկսած։
Խոսում են փենջաբի լեզվով։ Տարածված է նաև ուրդուուն։ Ջաթերը հիմնականում սիկհականություն հետևորդներ են, բայց նրանց մեջ կան նաև հինդուիստներ, Պակիստանում՝ մուսուլման-սուննիները։ Մեր թվարկության սկզբում ջաթերի նախնիների ցեղերը բնակեցրել են Փենջաբի արևմտյան շրջանները, բնակություն հաստատել Հյուսիսային Հնդկաստանում, կազմել փենջաբցիների էթնիկ հիմքը։ Ջաթերը հիմնականում հողագործներ ու զինծառայողներ էին։
1699 թվականից հաջող պայքար տանելով Մեծ մողոլներ հետ՝ ջաթ-սիկհերը Փենջաբում ստեղծել են ուժեղ պետություն, որը անգլիական գաղութարարների կողմից նվաճվել է 1849 թվականին։ 1710 թվականից հետո նկատելի է եղել ջաթ-ոչ սիկհերի արտագաղթ Դելիից արևելք և հարավ ընկած շրջաններ, որտեղ նրանք հաջող դիմակայել են Մեծ մոնղոլների էքսպանսիային։ 1761 թվականին Բհարատպուր իշխանության ջաթերը կռվով հետ են վերցրել Ագրան և 13 տարով հաստատվել նրա Կարմիր ֆորտում։ Բայց ջաթերը, ինչպես և Հնդկաստանի այլ ժաղովուրդներ, խոնարհվել են հաղթական բրիտանացիների առաջ։
Ջաթերը լիովին չեն համապատասխանում հինդուիզմի վառնային/կաստային համակարգին։ Իրենք իրենց համարում են քշաթրիներ, սակայն շատ հնդիկներ ջաթերին համարում են «դեգրադացված քշատրիներ», որոնք, բրահմայական ծեսերից երկարատև խզման պատճառով իջել են մինչև շուդրի կարգավիճակ։ Դելի շրջանում ջաթ-հնդիկների այրիներին թույլատրվում է կրկին ամուսնանալ, այն դեպքում, երբ բարձր կաստաների մեջ մտնող հնդիկներին ընդհանրապես երկրորդ ամուսնությունը արգելված է։ Ռաջպուտները անվիճելի քշատրիաներ են (որոնց մոտ լայն տարածում ունի սաթին՝ այրիների ինքնահրկիզումը), ուրիշներից առավել չեն ցանկանում ջաթերի մեջ տեսնել «վառնայի եղբայրների»։ Այստեղից էլ սկսվել են ջաթերի և ռաջփութների արյունոտ հակամարտությունները։ Այժմ ջաթերին քշատրիամի ճանաչելու պահանջը հնչեցրել է Արյա-Սամաջ  (Arya Samaj) շարժումը, որը դրանում տեսնում է ջաթերի հնդկա-սկյութական ծագման գաղութային տեսությունը «չեղյալ հայտարարելու» եղանակը։
Սակայն, անկախ ամեն ինչից, ջաթ ազգությունը ժամանակակից Հնդկաստանում առավել բարգավաճող խմբերից մեկն է (բնակչության մեկ շնչի հաշվով)։ Ջաթերի ամենամեծ քանակն ապրում է Փենջաբ, Հարյանա և Գուջարաթ նահանգներում։ Վերջին տարիներին ջաթ ազգությունը Փենջաբում գերիշխող քաղաքական դաս է։


== Պատկերասրահ ==

		
		


== Ծանոթագրություններ ==
Գուսելսկոե

Գուսելսկոե (ուկրաիներեն՝ Гусельське), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում։
2012 թվականի տվյալներով Գուսելսկոե քաղաքատիպ ավանում բնակվում էր 457 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Rosenrot

Անվան այլ կիրառումների համար տե՛ս՝ Rosenrot (այլ կիրառումներ)«Rosenrot» (գերմաներենից թարգմանաբար նշանակում է «Վարդագույն»՝ Rose - վարդ, rot - կարմիր), գերմանական «Rammstein» Neue Deutsche Härte խմբի 5-րդ ստուդիական ալբոմն է։
Եվրոպայում թողարկվել է 2005 թվականի հոկտեմբերի 28-ին, Կանադայում՝ 2005 թվականի դեկտեմբերի 6-ին, իսկ ԱՄՆ-ում՝ 2006 թվականի մարտի 28-ին։


== Երգացանկ ==

Թողարկվել է նաև կոմպակտ տեսաերիզ (Երես A - 1-6, Երես B - 7-11)


== Ծանոթագրություններ ==
Լիցանո ին Բելվեդերե

Լիցանո ին Բելվեդերե (իտալերեն՝ Lizzano in Belvedere), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 2248 մարդ, բնակչության խտությունը` 26 մարդ/կմ²,զբաղեցնում է 85 կմ² տարածք, փոստային ինդեքս՝ 40042, հեռախոսային կոդը` 0534։
Կոմունայի հովանավորն է սուրբ Մամանտը։ Տոնը նշվում է օգոստոսի 17-ին։


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
 Հիլցինգեն, Գերմանիա։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սուխայա Բալկա (գյուղ, Վալկիի շրջան)

Անվան այլ կիրառումների համար տե՛ս՝ Սուխայա ԲալկաՍուխայա Բալկա (ուկրաիներեն՝ Суха Балка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1917 թվականին։
2001 թվականի տվյալներով Սուխայա Բալկա գյուղում բնակվում էր 69 մարդ։ Բնակավայրը զբաղեցնում է 8,35 կմ² տարածք։ Բնակչության խտությունը կազմում էր 8260 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չքվալերի

Չքվալերի (վրաց.՝ ჩქვალერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Ծալենջիխայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ։


== Ծանոթագրություններ ==
Իշա (գետ)

Իշա, գետ Ռուսաստանում՝ Կատուն գետի աջ վտակը։ Հոսում է Ալթայի հանրապետության և Ալթայան տարածաշրջանի տարածքով։


== Աշխարհագրություն ==

Իշան սկիզբ է առնում Հյուսիսային Ալթայի լանջերից՝ Ալթայի Հանրապետության ծայր հյուսիսից՝ Տուրոչանսկի շրջանից, ծովի մակարդակից 550 մետր բարձրությունից։ Աղբյուրից զգալի մեծ հեռավորությունից գերազանցապես միայն դեպի հարավ է հոսում 500-1000 մետր բարձրությամբ սարերի միջով տեղակայված լայնատարած հովիտներով։ Տարածաշրջանի կենտրոնից հետո Չոյա գոտը թեքվում է դեպի հյուսիս-արևելք, ձախ կողմից միանում իր ամենամեծ վտակներից մեկին՝ Փոքր Իշային, այնուհետև կտրուկ թեքվում դեպի հյուսիս՝ այդպիսով սահման հանդիսանալով Ալթայի Հանրապետության և Ալթայի երկրամասի միջև։ Այնուհետև այն թեքվում է դեպի հյուսիս-արևելք և հոսւմ ոչ բարձր հովիտների միջով։ Նովոզիկովո գյուղից հոսում է դեպի արևելք, Ուստ-Իշա գյուղից՝ հյուսիս։
Գետաբերանը գտնվում է Կատուն գյուղից 80 կմ հեռավորության վրա։ Գետաբերանի տարածաշրջանում Իշան ունի 90-130 մետր լայնություն և մինչև 1 մետր խորություն, հոսքի արագությունը 0.4 կմ/ժ է։


== Ջրաբանություն ==
Երկարությունը 192 կմ է, ավազանի տարածքը՝ 3 400 կմ2։ Գետաբերանից 15 կմ հեռավորությամբ ջրի սպառման տարեկան միջին քանակը կազմում է 35.7 մ3/սմ, ամենաշատը՝ 170 մ3/սմ, ամենաքիչը՝ 2 մ3/սմ։


== Ենթակառուցվածք ==
Գետը հոսում է Ալթայի Հանրապետության Չոյսկի տարածաշրջանի և Ատլանտյան երկրամասի Կարմիր լեռների տարաքով։ Ինչպես նաև Իշայի ավազանը հիմնականում ընկած է այդ տարածաշրջանների սահմանով։
Գետի շրջանում բնակելի տարածքներ՝ Ուսկուչ, Իշիմսկ, Խորհրդային, Չոյա, Գուսյովկա, Կիսկա, Թայնամ Իվանովկա, Կարագայկա, Կուրլեկ, Նովոզիկովո, Կարագուժ, Իշայի գետաբերան։
Տարածաշրջանային Գորնո-Ալտայսկ-Չոյա-Արտիբաշ ավտոճանապարհը, միավորելով Ալթայի մայրաքաղաքը Տելեցկոյե լճին, տեղ-տեղ ջնջվում է նրանից մի քանի կիլոմետր։ Չոյա գյուղում գոտև հատում է կամուրջ, որով ճանապարհը հարավային մասից անցնում է հյուսիս։


== Ջրային գրանցման տվյալներ ==
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Օբն է։

Ջրային գրանցման տվյալների կոդ՝ 13010100312115100007227
Հիդրոլոգիկան ստուգման կոդ՝ 115100722
Ավազանի կոդ՝ 13.01.01.003
Հիդրոլոգիկան ստուգման ծավալի համար՝ 15
Հիդրոլոգիկան ստուգման թողարկում՝ 1


== Ծանոթագրություններ ==
Անտալ Սաբո

Անտալ Սաբո (հունգ.՝ Szabó Antal, սեպտեմբերի 4, 1910(1910-09-04), Budapest District XXIII, Բուդապեշտ, Ավստրո-Հունգարիա - ապրիլի 18, 1972(1972-04-18) կամ ապրիլի 21, 1958(1958-04-21), Նյուրտինգեն), հունգարացի ֆուտբոլիստ, 1930-ական թվականների Հունգարիայի ֆուտբոլի ազգային հավաքականի ֆուտբոլիստ։ Համարվում է Հունգարիայի ֆուտբոլի պատմության լավագույն դարպասապահներից մեկը։


== Գործունեություն ==


=== Ակումբային ===
Մեծագույն գործունեության մասը անցկացրել է Բուդապեշտի «ՄՏԿ» ակումբում։ Նաև հանդես է եկել «Չեպել ՍԿ», «Լամպարտ», «Սենտլյորինցա ԱԿ» և «Չեպելի ՄՏԿ» ակումբները։


=== Հավաքականի կազմում ===
Հանդես է եկել Հունգարիայի հավաքականի կազմում, հանրագումարային անցկացրել է 42 հանդիպում։ Մասնակցել է 1934 և 1938 թվականների աշխարհի առաջնություններին, երկու մրցաշարերի բոլոր խաղերում հանդես է եկել որպես հիմնական դարպասապահ։ 1938 թվականին հավաքականի հետ հասել է մինչև եզրափակիչ։ 1938 թվականի Ֆրանսիայում ընթացող աշխարհի առաջնության ժամանակ բաց է թողել 5 գնդակ, որից 4-ը՝ եզրափակչում։


== Ծանոթագրություններ ==


== Գրականություն ==
Antal Zoltán – Hoffer József: Alberttől Zsákig, Budapest, Sportkiadó, 1968
Rejtő László – Lukács László – Szepesi György: Felejthetetlen 90 percek, Budapest, Sportkiadó, 1977, ISBN 963-253-501-4
Hegyi Tamás: A magyar futball legjobb 50 labdarúgója (Aréna 2000 - Budapest, 2008) ISBN 978-963-9729-82-7
Nádori László főszerkesztő: Sportlexikon L-Z – Sport, 1986 – ISBN 963 253 441 7
Szabó Antal. eu-football.info. (Hozzáférés: 2012. augusztus 1.)


== Արտաքին հղումներ ==
Վիճակագրություն FIFA-ի կայքում(անգլ.)
Էջը Worldfootball.net կայքում
Էջը Ceroacero.es կայքում
(6480) Սյարլատի

(6480) Սյարլատի (անգլ.՝ Scarlatti), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 12-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,37096 ա. մ., առավելագույնը մոտենում է 1,8307 ա. մ. հեռավորության վրա և հեռանում 2,9113 ա. մ.։ Արեգակի շուրջ մեկ ամբողջական պտույտ է կատարում 1333,47 երկրային օրվա ընթացքում, իր ուղեծրով շարժվելով միջինում 0,269971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6480) Սյարլատի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադդի Վալաստրո

Բարտոլո «Բադդի» Վալաստրո Կրտսեր (անգլ.՝ Bartolo "Buddy" Valastro, Jr., մարտի 3, 1977(1977-03-03), Հոբոկեն, Հուդզոն շրջան, Նյու Ջերսի, ԱՄՆ), իտալական ծագմամբ ամերիկացի շեֆ խոհարար, ձեռներեց, մի քանի ռեալիթի շոուների մասնակցելու շնորհիվ հայտնի դարձած։
Իր հոր հիմնած փռի՝ Carlo’s Bakery֊ի  սեփականատերն է։ Նրան բավականին մեծ ճանաչում բերեցին «Հրուշակագործների արքա» ռեալիթի շոուի նկարահանումները, որի պրեմիերան տեղի ունեցավ 2009 թվականի ապրիլին TLC հեռուստաալիքով։ Մեծ հաջողության շնորհիվ հայտնվեցին նաև այլ՝ ոչ պակաս ճանաչում ունեցող նախագծեր՝ նրա մասնակցությամբ՝ «Ղեկավարը խոհանոցում» (2011 թվական), «Մեծ հացթուխ» (2010 թվական), «Բադդիի փռի փրկումը» (2013 թվական)։


== Վաղ տարիներ ==
Բադդի Վալաստրոն ծնվել է 1977 թվականի մարտի 3-ին ԱՄՆ֊ի Նյու Ջերսի նահանգի Հոբոկեն քաղաքում, Բադդի Վալաստրո Ավագի և Մերի Պինտոյի իտալական բազմազավակ ընտանիքում։ 11 տարեկանից սկսել է աշխատել իր հոր փռում։ Բադդիի հայրը մահացել է 1994 թվականին՝ իրեն փոխարինող թողնելով իր որդուն։


== Ընտանիք ==
Ամուսնացած է Լիզա Վալաստրոյի հետ, համատեղ կյանքում ունեցել են 3 որդի (Բարտոլո, Մարկո, Կառլո) և 1 դուստր՝ Սոֆյային։ Բադդին նաև 4 քույր ունի։


== Կարիերա ==
Բացի Carlo’s Bakery փռից, որտեղ անց են կացվում «Հրուշակագործների արքա» հեռուստահաղորդման նկարահանումները, Վալաստրոն ունի ևս 12 փուռ, որոնք բացվել են միայն իր շոուի այդպիսի հաջողության շնորհիվ։ 2012 թվականի հունվարին Hudson Reporter թերթը Բադդիին ներառեց Նյու Ջերսի նահանգի Հադսոն շրջանի 50 ամենաազդեցիկ մարդկանց ցանկի մեջ։ Այժմ Բադդիի փռերից գործում են Նյու Ջերսի նահանգի 6 շրջաններում, ինչպես նաև նրա սահմաններից դուրս՝ Ֆիլադելֆիայում, Լաս Վեգասում և Նյու Յորքում։ Ինչպես նաև Բադդիի փռերն աշխատում են 9 նավահանգստյան կենտրոններում։
Lackawanna Factory գործարանը, որը գտնվում է Ջերսի Սիթի (Նյու Ջերսի նահանգ) քաղաքի հարևան քաղաքում, հանդիսանում է Բադդիի բիզնեսի գլխավոր գրասենյակը և գործածվում է որպես լրացուցիչ տարածք՝ հարսանեկան և ֆիրմային տորթերի ստեղծման համար, ինչպես նաև այնտեղ հատուկ հացաբուլկեղեն թխելու համար, որը հետո առաքվում է ԱՄՆ֊ի ցանկացած կետ։
2014 թվականի հունիսին Բադդին հիմնեց Event Planning & Catering company, Buddy V’s Events. ընկերությունը, որն աշխատում էր հասարակական սննդի ոլորտում, որի գործունեության հիմնական ուղղությունը Կորպորատիվ միջոցառումների կազմակերպումն է, ինչպես նաև հարսանեկան արարողությունների և ընտանեկան ցանկացած տոնի նախագծումը


== TLC հեռուստաալիքով շոուներ ==
«Հրուշակագործների արքա» (Cake Boss) (2009 թվականից մինչ օրս)
«Ղեկավարը խոհանոցում» (Kitchen Boss) (2011֊2012 թվականներ)
«Մեծ հացթուխը» (The Next Great Baker) (2010 թվականից մինչ օրս)
«Բադդիի փռի փրկումը» (Buddy’s Bakery Rescue (formerly Bakery Boss)) (2013 թվականից մինչ օրս)
«Հրուշակագործների պայքար» (Batalha dos Confeiteiros) (2015 թվական)
«Հրուշակագործների թագավոր. ընտանեկան հանգիստ» (Buddy's Family Vacation) (2016 թվական)


== Հետաքրքիր փաստեր ==
Կատակերգու Պոլ Ֆ. Տոմպկինսը Բադդի Վալաստրոյի Comedy Bang Bang հեռուստահաղորդման ժամանակ նմանակումներ է անում։
Metro թերթին տված իր հարցազրույցներից մեկում Բադդին ասել է, որ պատրաստվում է Մոսկվայում փուռ հիմնել։


== Ծանոթագրություններ ==


== Արտաքին հղումներ ==
Carlo’s Bakery Shop Official Website
Buddy V’s Events Official Website
CakeHouse Media Official Website
Մինաս Գաբամաճյան

Մինաս Գաբամաճյան (1842, Ստամբուլ, Օսմանյան կայսրություն - 1892), հայ մանկավարժ, խմբագիր։


== Կենսագրություն ==
Ծնվել է Կ. Պոլսում, որտեղ ստացել է կրթությունը, նվիրվել ուսուցչության։ Մանկավարժության զուգընթաց զբաղվել է գրականությամբ և հրապարակախոսությամբ։ 1863 թվականին հրատարակել է «Զեփյուռ հայրենյաց» կիսամյա հանդեսը, 1870 թվականին՝ «Հայրենիք» շաբաթաթերթը, 1877 թվականին՝ «Ապագա» օրաթերթը, իսկ 1879 թվականի սեպտեմբերից «Լույս» շաբաթաթերթը, որպես խմբագիր հրավիրելով Հակոբ Պարոնյանին։ Հրատարակել է մի քանի դասագրքեր, ինչպես՝ «Պատմություն հայ ազգին» (1879), «Նոր դասագիրք հայոց պատմության», «Պատկերազարդ սուրբ գրոց պատմություն» և այլն։ Մահվանից մի քանի տարի առաջ կարճ ժամանակով նորից դիմել է խմբագրական աշխատանքին, հրատարակելով «Ծաղիկ» հանդեսը։


== Ծանոթագրություններ ==


== Աղբյուրներ ==
Կոմարով (Յորսայի վտակ)

Անվան այլ կիրառումների համար տե՛ս՝ Կոմարով (այլ կիրառումներ)Կոմարով  (ռուս.՝ Комаров ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յորսա գետի ձախ ափից 96 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081403
Կոդը ըստ հիդրոլոգիական հետազոտության (ՌԴ) — 103008140
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տիլման վան Գամերեն

Տիլման վան Գամերեն, նաև Տիլման Գամերեն (հոլ.՝ Tylman van Gameren, լեհ.՝ Tylman z Gameren, Tylman Gamerski, հուլիսի 3, 1632(1632-07-03), Ուտրեխտ - 1706[…], Վարշավա, Ռեչ Պոսպոլիտա), նիդերլանդացի ճարտարապետ, ով աշխատում էր Լեհաստանում։ Ռեչ Պոսպոլիտայի տարածքում բարոկկո ոճի ամենահայտնի ներկայացուցիչներից մեկը։
Ենթադրվում է, որ երիտասարդ տարիքում ստաժավորվել է Կամպենի արվեստանոցում։ 18 տարեկան հասակում  մեկնել է Միացյալ պրովինցիաների հանրապետություն Իտալիայում իր հմտությունները կատարելագործելու նպատակով։ Վենետիկում զբաղվել է մարտանկարչությամբ։ 1660 թվականին Լեյդենում ծառայության է անցել լեհական մեծահարուստ Լյուբոմիրսկու մոտ իբրև զինվորական և քաղաքացիական ինժեներ։
Վարշավայում անցկացրած սկզբնական տարիներին հիմնականում զբաղվել է ամրաշինական կառույցների նախագծմամբ։ 1676 թվականին Ոսկե խթանի շքանշան ստանալուց հետո մտել է Շլյախտայի կազմի մեջ և ամուսնացել Աննա Կոմորովսկու հետ։ Փաստացիորեն ազնվական արժանապատվության ստացումը իրականացվել է 1685 թվականին։
XVII դարի վերջին երեք տասնամյակներին Տիլման Գամերենը բարձրագույն արիստոկրատական շրջանում առավել պահանջված անձնական աթոռանիստների նախագծողն էր։ Իր օգնությանը հաճախ դիմում էր թագավոր Միխայիլ Կորիբուտը։ Տիլմանյան ոճը իրենից ներկայացնում է իտալական և հոլանդական բարոկկոների օրիգինալ խառնուրդը արևելաեվրոպական յուրահատկությամբ։ Թագավորի, եկեղեցու և մեծահարուստների համար արված իր աշխատանքներն են.

Ույազդովյան ամրոցը,
Նեբորուվսկյան դղյակը,
Վարշավայի, Կրակովի և Գդանսկի խարույկները,
Օսսոլինսկյան և Գնինսկյան ամրոցները Վարշավայում,
Կրասինսկյանների դղյակը Վարշավայում,
Լյուբոմիրսկյանների դղյակը Վարշավայում,
Չապսկիների դղյակը,
Պացա-Ռաձիվիլլերի դղյակը,
Աթոռանիստները Լյուվարտուվում, Պուլավներում և Ժեշուվում,
Բրանիցների դղյակը Բելոստոկում,
Չարտորիյսկների դղյակը Լյուբլինում,
Կոնսկովալյայում Սոֆի Լյուբոմիրսու գերեզմանաքարը։Վարշավայի համալսարանի գրադարանում պահպանվում է Տիլմանի արխիվը. շինությունների 800-ից ավել ուրվանկարներ, ամրակալներ, գերեզմանաքարեր, տապանագրեր։ Ճարտարապետական գրաֆիկայի լավ պահպանվածությունը թույլ տվեց վերակենդանացնել Երկրորդ համաշխարհային պատերազմից հետո իր բոլոր նախագծած շինությունները, ընդ որում իրենց նախնական տեսքով՝ ըստ ժամանակի ճարտարագիտական մտքի,այսինքն՝ հետագա ներմուծումներից ազատ։


== Պատկերասրահ ==

		
		
		
		


== Ծանոթագրություններ ==
Սեն Ժորժ դը Լոնգպիեռ

Սեն Ժորժ դե Լոնգպիեր (ֆր.՝ Saint-Georges-de-Longuepierre), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17334։


== Բնակչություն ==
Համայնքի բնակչությունը 2010 թվականին կազմում էր 233 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժորժ դը Լոնգպիեռ (ֆր.)
Հույները Եգիպտոսում

Հույները Եգիպտոսում (հուն․՝ Έλληνες της Αιγύπτου, արաբ․՝ اليونانيون في مصر‎‎), Եգիպտոսի Արաբական Հանրապետության հունական համայնքը։ Ըստ 2012 թվականի տվյալների՝ Եգիպտոսում բնակվում են շուրջ 1000 հույներ։


== Պատմություն ==
Հույները բնակվում են Եգիպտոսի տարածքում դեռևս հնագույն ժամանակներից։ Հույն պատմիչ Հերոդոտոսը, ով մ.թ.ա. 5-րդ դարում այցելել էր Եգիպտոս, նշում է, որ հույները առաջին ժողովուրդներից էին, ովքեր հաստատվել են Եգիպտոսի տարածքում։ Դիոդորոս Սիցիլիացին գրում է, որ Մեծ ջրհեղեղի ժամանակ ակտիսներից մեկն այստեղ կառուցել է Հելիոպոլիս քաղաքը։ Նույն ժամանակահատվածում աթենացիները կառուցել են Սայիս քաղաքը։ Դիոդորոսը նաև նշում է, որ թեև Մեծ ջրհեղեղից հետո հունական քաղաքներն ավերվել են, այսուհանդերձ Հին Եգիպտոսում գտնվող Սայիսն ու Հելիոպոլիսը մնացել են կանգուն։
Հելլենիստական Եգիպտոսում ստեղծվել է օրեցօր բարգավաճող հունական համայնք։ Հելլենիստական Եգիպտոսի ստեղծողը Պտղոմեոս I-նն էր։ Հույն նշանավոր զորավար Ալեքսանդր Մակեդոնացու կողմից հիմնադրված Ալեքսանդրիա քաղաքը դառնում է հելլենիստական աշխարհի կենտրոնը։ Հույները մասնակցում են Եգիպտոսում կառուցվող Ալեքսանդրիայի փարոսի շինարարական աշխատանքներին։ Այն հետագայում դառնում է Հին աշխարհի յոթ հրաշալիքներից մեկը։ Պտղոմեոսի կողմից հիմնադրված Ալեքսանդրիայի գրադարանն ամենամեծն էր հելլենիստական աշխարհում։
Խորհրդանշական է այն, որ Եգիպտոսի վերջին փարավոն արքայադուստր Կլեոպատրա VII-ն ունեցել է հունական ծագում։


== Տե՛ս նաև ==
Հունական սփյուռք
Հույները Հայաստանում և Արցախում


== Ծանոթագրություններ ==
All Hands on Deck

«All Hands on Deck», ամերիկացի երգչուհի Թինաշեի երգն է։ Այն թողարկվել է 2015 թվականի փետրվարի 24-ին՝ որպես նրա դեբյուտային «Aquarius» կոչվող ստուդիական ալբոմի երրորդ սինգլ։ Երգը գրվել է Թինաշեի, Բիբի Ռեքսայի, Stargate-ի և Cashmere Cat-ի կողմից։
Երգի առաջին պաշտոնական ռեմիքս տարբերակը, որում իր մասնակցությունն ունի նաև ավստրալիացի ռեփեր Իգի Ազալիան, թվային ներբեռնման համար թողարկվել է 2015 թվականի փետրվարի 24-ին։ Երկրորդ պաշտոնական ռեմիքսը, որում նաև իր մասնակցությունն ունի ամերիկացի ռեփեր Դեյջ Լոֆը, թողարկվել է 2015 թվականի հունիսի 8-ին։


== Նախապատմություն և թողարկում ==
2014 թվականի օգոստոսի 27-ին հրապարակվեց Թինաշեի «Aquarius» անվանումը կրող առաջին ալբոմի երգացանկը, որի 9-րդ ստեղծագործությունը կոչվում է «All Hands On Deck»։ Նույն տարվա սեպտեմբերի 30-ին Թինաշեն իր SoundCloud-ի էջում տեղադրեց երգի աուդիո տարբերակը, իսկ մի քանի օր հետո վաճառքի դուրս եկավ «Aquarius» ալբոմը։ 2015 թվականի հունվարի 23-ին երգի համահեղինակ Բիբի Ռեքսան իր Սնապչատի էջում հայտարարեց, որ առաջիկայում «All Hands On Deck» երգը թողարկվելու է որպես սինգլ։ Փետրվարի 21-ին Թինաշեն Ինստագրամում տեղադրեց սինգլի շապիկի պատկերը, իսկ հաջորդ օրը թողարկվեց նաև սինգլի պաշտոնական ռեմիքս տարբերակը, որում իր մասնակցությունն ունի նաև ավստրալիացի ռեփեր Իգի Ազալիան։ Փետրվարի 24-ին «All Hands On Deck»-ը թողարկվեց որպես «Aquarius» ալբոմի երրորդ սինգլ։ Երգի երկրորդ պաշտոնական ռեմիքսը, որում իր մասնակցությունն ունի ամերիկացի ռեփեր Դեյջ Լոֆը, թողարկվել է նույն տարվա հունիսին։


== Տեսահոլովակ ==
Երգի տեսահոլովակը, որի ռեժիսորն է Բեն Մորը, նկարահանվել է Կալիֆոռնիա նահանգի Լոնգ Բիչ քաղաքում։ Տեսահոլովակի պրեմիերան կայացել է 2015 թվականի ապրիլի 6-ին։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Իգի Ազալիայի ռեմիքս տարբերակը ՅուԹյուբում
Դեյջ Լոֆի ռեմիքս տարբերակը ՅուԹյուբում
Լաս Պեդրաս (այլ կիրառումներ)

Լաս Պեդրաս, կարող է վերաբերել՝

Լաս Պեդրաս - բնակավայր Ուրուգվայի հարավարևելյան մասում, Արտիգաս դեպարտամենտում
Լաս Պեդրաս - բնակավայր Ուրուգվայի հարավարևելյան մասում, Կանելոնես դեպարտամենտում
Կոմոլա (գետ)

Կոմոլա (ռուս.՝ Комола), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Օկա գետի ձախ ափին 1067 կմ հեռավորության վրա։ Գետի երկարությունը 10 կմ է։ Գետի ակունքը գտնվում է Կոմոլա գյուղի մոտ։ Հոսում է հարավ-արևելքով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100812110000021715
Հիդրոլոգիական ուսումնասիրությունների կոդը - 110002171
Ավազանի կոդը - 09.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Գրիգոր Լուսավորիչ եկեղեցի (Վլադիկավկազ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)
Վլադիկավկազի Սուրբ Գրիգոր Լուսավորիչ եկեղեցի (ռուս.՝ Церковь Святого Григория Просветителя), գործող հայկական եկեղեցի Վլադիկավկազում (Ռուսաստան)։ Գտնվում է Չերմեն Բաևի փողոցում՝ Թերեք գետի աջ ափին՝ Չուգունե (Օլգինսկի) կամրջի (ռուս.՝ Чугунный (Ольгинский) мост) մոտ։ Եկեղեցուց դեպի Թերեքի աջ ափի սանդղավանդներ է բարձրանում Հայկական փողոցը։ Եկեղեցու դիմաց պահպանվում է Վախթանգովների տունը։
Սուրբ Գրիգոր Լուսավորիչ եկեղեցին Վլադիկավկազի գլխավոր տեսարժան վայրերից մեկն է և Ռուսաստանի Դաշնության ժողովուրդների մշակութային ժառանգության դաշնային նշանակության օբյեկտ։


== Պատմություն ==
Սուրբ Գրիգոր Լուսավորիչ եկեղեցին կառուցվել է 1868 թվականին։
Հայոց ցեղասպանության 95-րդ տարելիցի առթիվ եկեղեցու բակում կանգնեցվել է խաչքար, որի օծման համար հատուկ ժամանել է Հայ առաքելական եկեղեցու Ռուսաստանի հարավի եպիսկոպոսության գլուխ, եպիսկոպոս Մովսես Մովսեսյանը։ Օծման արարողությանը ներկա են եղել նաև կրոնական այլ ուղղությունների ներկայացուցիչներ՝ ուղղափառ եկեղեցու գործակալ Վասիլի Շաուերմանն ու Օսիայի հռոմեակաթոլիկական թեմի առաջնորդ Յանուշ Բլաուտը, ինչպես նաև հանրապետության ղեկավար պաշտոնյաներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Վլադիկավկազի հայեր
hayazg.info — Церковь Сурб Григор Лусаворич (Владикавказ)